stanford-oval/wikipedia huggingface dataset:
אנחנו (סרט, 2019)
הערות שוליים

↑  Film and Television Tax Credit Program Program 2.0 (PDF) (Report). California Film Commission. p. 4. Retrieved October 4, 2018.
↑  "'Us' Trailer: First Look At A Family's Holiday Hell In Jordan Peele's Creepy Social Thriller". Deadline. Retrieved December 25, 2018.
↑  "Jordan Peele Reveals Plans to Shoot Next Movie Later This Year". The Hollywood Reporter. Retrieved July 31, 2018.
↑  Kroll, Justin (May 8, 2018). "Jordan Peele Reveals Title of Next Film; Lupita Nyong'o, Elisabeth Moss Eyed to Star (EXCLUSIVE)". Variety. Retrieved July 30,2018.
↑  Borys Kit & Mia Galuppo (May 8, 2018). "Winston Duke, Lupita Nyong'o, Elisabeth Moss Circling New Jordan Peele Movie 'Us' (Exclusive)". Hollywood Reporter. Retrieved May 16, 2018.
↑  D'Alessandro, Anthony (July 11, 2018). "Jordan Peele Social Horror Thriller 'Us' Adds Tim Heidecker". Deadline Hollywood. Retrieved July 30,2018.
↑  N'Duka, Amanda (July 19, 2018). "Jordan Peele's 'Us' Adds Yahya Abdul-Mateen II And Anna Diop To Cast". Deadline Hollywood. Retrieved July 30, 2018.
↑  Kroll, Justin (September 14, 2018). "Jack Nicholson's Grandson to Make Acting Debut in Jordan Peele's 'Us' (EXCLUSIVE)". Variety. Retrieved September 15, 2018.
↑  D'Alessandro, Anthony (July 30, 2018). "Jordan Peele's 'Us' Starts Production, Rounds Out Cast". Deadline Hollywood. Retrieved July 30, 2018.
↑  "Where Jordan Peele's Us (2019) Filmed". LokaGraph. Retrieved April 6, 2020
↑  Ingalls, Elaine. (March 17, 2019). "Santa Cruz Beach Boardwalk featured in Jordan Peele’s film ‘Us’". Santa Cruz Sentinel. Retrieved April 6, 2020
↑  Moon, Ra (March 20, 2019). "Where was Us" filmed? - Filming locations of Jordan Peele's terror movie". Filming Locations. Retrieved April 6, 2020
↑  McClintock, Pamela (May 22, 2017). "Jordan Peele's Next Film Lands Spring 2019 Release Date". The Hollywood Reporter. Retrieved August 13,2018.
↑  "Us - Official Trailer (HD)". www.youtube.com. YouTube. Retrieved 25 December 2018.
הוראות שורופק

| --- | --- |

קטע מהוראות שורופק שנמצאו באדב. גודל 12.3 ס"מ על 9.8 ס"מ על 3.2 ס"מ. מוזיאון המכון האוריינטלי של אוניברסיטת שיקגו
 מידע כללי
 מאת:  המלך השומרי שורופק
 סוגה:  ספרות חכמה
 הוצאה
 מקום הוצאה:  שורופק, ממלכת שומר
 תאריך הוצאה:  בסיבות 2500 לפנה"ס
הוראות שוּרוּפָּק (או משלי שורופק) היא ספרות חוכמה שומרית שנכתבה בעת העתיקה במסופוטמיה. הספרות כוללת הוראות ועצות חכמה ושייכת לסוגת הדרכה. הם נכתבו כשורה של הוראות כדי לתת כלים להתנהגות ראויה בקהילה, טיפוח המעלות וכללים המהווים מתכון להצלחה בחיים, וכדי לשמר את הנהוג והמקובל בקהילה. ההוראות מייצגות השקפת עולם שומרית לדרך חיים נכונה.
היצירה

מהיצירה הנקראת "הוראות שורופק" התגלו ארבעה נוסחים כשהקדום בהם מתוארך לשנת 2500 לפנה"ס לערך. בנוסח הקדום ביותר של ההוראות השומריות שיש בידינו הוצג הדובר-החכם כ"האיש משורופך", מאוחר יותר החיבור יוחס למלך קדמון בשם שורופק בנו של אובר-תותו שהיה מלך בעיר שורופק ולפי רשימת המלכים השומרית, היה המלך השומרי האחרון לפני המבול. שורופק היה אביו של גיבור המבול השומרי זֶיאוּסוּדְרַה (Ziusudra) (מקבילו השומרי של אותנפישתים האכדי). השומרים נהגו לייחס יצירות חשובות למחברים קדומים. העותק הקדום ביותר של ההוראות נמצא בשנת 1963 בתל אבו סלאביח' (אנ') הנמצא כ-19 ק"מ צפונית-מזרחית לניפור שבעיראק. הלוח עליו נכתבו ההוראות נמצא ביחד עם לוחות חרס נוספים בכתב יתדות, והוא נחשב בין היצירות הספרותיות העתיקות ביותר ששרדו. לוח זה יחד עם הממצאים הנוספים מתל אבו סלאביח', נשמרו במוזיאון הלאומי של עיראק. הממצאים האלה נשדדו ונעלמו בשנת 2003 לאחר מלחמת עיראק.
בנוסף נמצאו שני נוסחים חלקיים באכדית, האחד מתוארך לשנת 1500 לפנה"ס והשני לשנת 1100 לפנה"ס. הנוסח המלא ביותר שהתגלה מתוארך ל-1800 לפנה"ס בתקופה הבבלית הקדומה. על פי יעקב קליין הנוסח המאוחר הוא הרחבה ועיבוד של הנוסח השומרי העתיק. הנוסח המאוחר כולל 290 פסוקים, ההוראות כוללות כ-90 עצות המחולקות לשלוש חטיבות נפרדות. כל חטיבה מתחילה בנוסח אחיד החוזר על עצמו:
קיים דמיון בין מבנה ההוראות ביצירה זאת למבנה הקובץ השלישי בספר משלי שכותרתו "הט אזנך ושמע דברי חכמים", הבנוי כציווי או איסור כולל נימוק לצווי. למשל:
”אל תשחק עם אישה נשואה - הדיבה הרעה גדולה מאד!”
”אל תהיה ערב (לאיש) - הנושה יתפוס אותך!”
”אל תשכב עם אמתך - היא תנעץ-בך-שנים”
”אל תבקש תואנות לריב, אל-תמלא-פניך-קלון”
אף על פי שהעצות מיוחסות למלך הנותן אותן לבנו יורש העצר, הן עוסקות דווקא בעצות לחיי היום יום של העירוני או האיכר האמיד, ולא בהוראות כיצד יש למשול. יש חוקרים כמו בנדט אלסטר (Bendt Alster) בספרו "Wisdom of ancient Sumer" (חכמת שומר) המתייחסים ליצירה הזאת כיצירה חילונית. קליין טוען שביצירה המורחבת מהתקופה הבבלית הקדומה, סוף כל חטיבה ביצירה נושא מסר שממנו ניתן להבין שהעצות בחטיבה הן על פי רצון האל ומושתתות על סדר אלוהי עליון. בסוף החטיבה הראשונה של העצות מוזכר אל השמש אוּתוּ שעל פיו יש לכוון את חיי היום יום. החטיבה השנייה מסתיימת בשבח התפילה לאלים, בחטיבה השלישית אין אזכור דתי אבל לקראת סופה יש דברי הטפה. הנוסח הקדום ששרד אינו מכיל את הנוסח הדתי, וזאת תוספת מאוחרת של הסופרים בתקופה הבבלית הקדומה.
הוראות שורופק היו מהיצירות החשובות בעולם העתיק ולכן הועתקו פעמים רבות. הממצאים הארכאולוגיים כוללים למעלה משמונים שברים של ההוראות המייצגים את הנוסחים השונים שנמצאו. אחד השברים נמצא באדב (Adab) (אנ') ומתוארך לשנת 2400 לפנה"ס.
זיהוי המלך שורופק

העיר שורופק הייתה אחת מחמש הערים והאחרונה בהם ששלטו על שומר לפני בוא המבול. המלך האחרון לפני המבול היה אובר-תותו, ובנו היה זיאוסודרה. בהוראות שורופק מופיעה דמות נוספת בשם שורופק בין אובר-תותו לבנו. כשאובר-תות הופך לסב. באחת מגרסאות רשימת המלכים השומרית מופיע שורופק כדור ביניים נוסף. השערת החוקרים היא שהאב אובר-תותו נקרא ביצירה זאת על שם העיר "איש שורופק" וביצירה בטעות נרשם רק השם שורופק.
ספרות החוכמה בעת העתיקה

ספרות מסוג זה הייתה מקובלת ונפוצה ברחבי המזרח הקדום במסופוטמיה הייתה מסורת של כתיבת הוראות חוכמה מתקופת אור 3 ועד המאה ה-5 לפנה"ס. המידע על הספרות השומרית מקורה בעיקר מתוך עותקים שנכתבו בבית ספר בעיר ניפור וערים נוספות בתקופת איסין-לרסה. המורים בבתי הספר נתנו לתלמידים שלהם לתרגל כתיבה על ידי העתקת יצירות שומריות קדומות.
דוגמאות נוספות לספרות חוכמה הן "הוראות אשורבניפל", משלי אחיקר ועוד. יצירות דומות נמצאו גם במצרים ונקראות "ההוראות המצריות" כגון "משלי אמנ-אמ-אפה", "הוראות פתחותפ" (The Instruction of Ptahhotep) מהמאה ה-24 לפנה"ס ועוד. ספרות זאת מזכירה את ספר משלי המיוחס למלך שלמה.
לקריאה נוספת

יעקב קליין, "ספרות ההדרכה השומרית: משלי שורופך", ספרות המקרא : מבואות ומחקרים, כרך שני, עורכת צפורה טלשיר, הוצאת יד יצחק בן-צבי, 2011, עמ' 554–556
ש. שפרה, "עצות איש זקן יקרות, לו תשימן לצווארך": משלי שורופך, 2009
יעקב קליין ונילי סמט, דת ומוסר בספרות הפתגמים השומרית עמ' 110–112
Wilfred G. Lambert, Babylonian Wisdom Literature
Bendt Alster The Instructions of Shuruppak. A Sumerian Proverb Collection, (Copenhagen: Akademisk Forlag) 1974.
הערות שוליים

1 2  קליין, "ספרות ההדרכה השומרית: משלי שורופך", עמ' 554
↑  כתובות מתל אבו סלאביח' המכון האוריינטלי של אוניברסיטת שיקגו, 1974, עמ' 28
1 2  Wisdom Literature in Mesopotamia and Israe Richard J. Clifford, עמ 4
↑  יעקב קליין ונילי סמט, "דת ומוסר בספרות הפתגמים השומרית" עמ' 108
↑  קליין, "ספרות ההדרכה השומרית: משלי שורופך", עמ' 555
1 2  תרגום יעקב קליין
1 2  תרגום ש. שפרה
↑  דת ומוסר בספרות הפתגמים השומרית יעקב קליין ונילי סמט, עמ' 110–112
↑  Lost Treasures of the Bible מאת Clyde E. Fant,Mitchell Glenn Reddish, שנת 2008, עמ' 243
↑  THE INSTRUCTIONS OF SHURUPPAK Lambert, W. G. (1996)
↑  עולם התנ"ך - מלכים א', הוצאת דברי הימים הוצאה לאור, 1996, עמ' 58
כובע צילינדר, עניבה לבנה וזנבות

| --- | --- |

פרד אסטר מבצע את השיר בסרט "כובע צילינדר"
 שיר בביצוע פרד אסטר והתזמורת של ג'ון גרין
 יצא לאור:  1935
 פורמט:  וידאו
 תאריך כתיבה:  אוגוסט 1935
 תאריך הקלטה:  27 ביוני 1935
 מקום הקלטה:  American Record Corporation, New York
 סוגה:  ג'אז פופ
 שפה:  אנגלית
 בי-סייד:  האין זה יום נפלא?
 אורך:  4:20
 חברת תקליטים:  Brunswick Records
 כתיבה:  אירווינג ברלין
 לחן:  אירווינג ברלין
 הפקה:  Berlin Irving Music Corp
"Top Hat, White Tie and Tails" (בעברית: "כובע צילנדר, עניבה לבנה וזנבות") הוא שיר שנכתב על ידי אירווינג ברלין לסרט "top hat" (כובע צילינדר) מ-1935 של RKO שבוצע בו על ידי הרקדן פרד אסטר. השיר מתאר אדם המתכונן למסיבה ומתכונן אליה כשהוא מתלבש לפי קוד הלבוש "עניבה לבנה" שכולל גם מעיל זנבות וכובע צילינדר. ההקלטות הפופולריות ביותר שלו ב-1935 היו של פרד אסטר ואל בוולי.
פרד אסטר וג'ינג'ר רוגרס בסרט "כובע צילינדר"
היסטוריה

אירווינג ברלין נולד ברוסיה או בלארוס בשם ישראל איזדור ביילין, הלהיט הגדול הראשון שלו היה השיר Alexander's Ragtime Band, שנכתב בשנת 1911 וזכה מאז לביצועים רבים, כולל אלו של לואי ארמסטרונג, בינג קרוסבי וריי צ'ארלס. ומשם המשיך להוציא שירים מפורסמים רבים כמו: "god bless america" ,"Puttin' On the Ritz" ו־"blue skies" שהושר ב"זמר הג'אז" אחד הסרטים המדברים הראשונים. הוא נחשב לאחד מהמשוררים החשובים בארצות הברית  פרד אסטר נולד ב־1899 באומהה נברסקה, בן למהגרים יהודים ממורים מהאימפריה האוסטרו-הונגרית, הוא התחיל מלהופיע עם אחותו על במות, אדל עד שהתחתנה, וב-1933 חתם עם RKO על חוזה שכלל גם את "כובע צילינדר" עם ג'ינג'ר רוג'רס. שם הוא נפגש עם אירווינג ברלין שהלחין וכתב את השיר לסרט. השיר והסרט בכללו זכו להצלחה, השיר קיבל גרסאות כיסוי רבות ואוזכר מגוון פעמים.
גרסאות כיסוי בולטות

האחיות בוסוול הקליטו את השיר ב־8 באוקטובר 1935 לדקה רקורדס.
קרול גיבונס ו"יתומי סאובוי" ב-1935.
פרד אסטר כלל את השיר באלבום "The Astaire Story" (בתרגום חופשי: "סיפורו של אסטר") שיצא ב־1952.
מל טורמה כלל את השיר באלבום "מל טורמה שר פרד אסטר" ב־1956.
לואי ארמסטרונג כלל השיר באלבום "לואי מתחת לכוכבים".
אלה פיצג'רלד כללה את השיר באלבום "אלה פיצג'רלד שרה את ספר השירים של אירווינג ברלין" ב-1958.
פרד אסטר הקליט את השיר גם ב־1975 וניתן למצוא אותו באלבום The Complete London Sessions (בתרגום חופשי: "כל סשני לונדון")
טוני בנט כלל את השיר באלבום "Steppin' Out" (בעברית: יוצאים החוצה) ב-1993.
בתרבות הפופולרית

המטראולוג הנורווגי כריסטיאן טרגדה שר את השיר עם רקדנים בפרק השני של תוכנית הטלוויזיה "Skjemtegauken" ב־1968.
רקדן הבלט רודולף נורייב השתתף בתפקיד הראשי בפרודיה על השיר בחבובות ב־1977.
בפרק הרשון של העונה התשיעית בסדרת הטלוויזיה מ.א.ש הוקאיי שר את השיר בסצנה הראשונה.
במערכון של SCTV בטלוויזיה ששודר ב-1981 "המכבסה של אל סניטון" יוג'ין לוי שר את השיר ורוקד סטפס בפרסומת מדומה למכבסה.
בסרט "באטמן לנצח" מ-1995 אדוארד ניגמה שר פרודיה קצרה על השיר.
ג'ים קארי שר פרודיה על השיר בטקס פרסי אוסקר ה-69 ב־1997.
מילים

| --- | --- |
בדיוק קיבלתי הזמנה מהדואר.  "נוכחותך מבוקשת הערב. זה רשמי. כובע צילינדר, עניבה לבנה וזנבות" שום דבר לא יכול להוציא לי את הרוח מהמפרשים, בגלל שאני מוזמן לצאת הערב בכובע צילינדר, עניבה לבנה וזנבות הו, אני חובש את כובע הצילינדר שלי, קושר את העניבה הלבנה שלי, מצחצח את הזנבות שלי. אני מכפתר את חזית החולצה שלי, שם בתוכה את ניטי החולצה, מבריק את ציפורניי. אני יוצא החוצה, יקירתי, לנשום אטמוספירה שפשוט מסריחה ממעמד. ואני סומך עלייך שתסלחי לי על האבק כשאני לוחץ על הגז כי אני אהיה שם, חובש את כובע הצילינדר שלי מבלגן את העניבה הלבנה שלי רוקד עם הזנבות שלי.: I just got an invitation through the mail. "Your presence requested this evening. It's formal. Top hat, white tie and tails." Nothing now could take the wind out of my sails, Because I'm invited to step out this evening In top hat, white tie and tails. Oh, I'm puttin' on my top hat, Tying up my white tie, Brushing off up my tails. I'm doodin' up my shirt front, Puttin' in the shirt studs, Polishing my nails. I'm stepping out, my dear, To breathe an atmosphere That simply reeks with class. And I trust That you'll excuse my dust When I step on the gas. For I'll be there... Puttin' down my top hat Mussin' up my white tie  Dancing in my tails.
ראו גם

כובע צילינדר
כובע צילנדר (סרט)
עניבה לבנה
הערות שוליים

↑  Whitburn, Joel, Joel Whitburn's Pop Memories 1890-1954, Menomonee Falls: Record Research, 1986, עמ' 598, ISBN 0-89820-083-0
↑  Experimentation with Sound, moma
↑  IRVING BERLIN — Irving Berlin - Concise Biography - The Greatest American Composer and Songwriter, IRVING BERLIN (באנגלית)
↑  Grunge (2022-02-11), The Untold Truth Of Fred Astaire, נבדק ב-2024-10-14
↑  Stacie Seifrit-Griffin, The Friendship of Irving Berlin, Fred Astaire and “Top Hat” | Now See Hear!, The Library of Congress, ‏2022-05-11
↑  guymcafee.com, guymcafee.com, ‏2022-07-19 (באנגלית אמריקאית)
↑  Past Perfect Vintage Music (2015-09-02), Carroll Gibbons - Top Hat, White Tie And Tails, נבדק ב-2024-10-13
↑  The Astaire Story, Vol.1-2 - Fred Astaire | Album | AllMusic (באנגלית), נבדק ב-2024-10-14
↑  Mel Torme Sings Fred Astaire - Mel Tormé | Album | AllMusic (באנגלית), נבדק ב-2024-10-14
↑  Louis Armstrong – Under The Stars, discogs.com
↑  Sings the Irving Berlin Song Book - Ella Fitzg | AllMusic (באנגלית), נבדק ב-2024-10-14
↑  The Complete London Sessions - Fred Astaire  | AllMusic (באנגלית), נבדק ב-2024-10-14
↑  Steppin' Out - Tony Bennett | Album | AllMusic (באנגלית), נבדק ב-2024-10-14
↑  Skjemtegauken: 2. episode - NRK TV (בנורווגית ספרותית), נבדק ב-2024-10-14
↑  NRK 1: Med lisens til å glede, July 24, 2010.
↑  Muppet Central Guides - The Muppet Show: Rudolf Nureyev, muppetcentral.com
↑  Muppet Songs (2018-10-28), Muppet Songs: Rudolf Nureyev - Top Hat, White Tie and Tails, נבדק ב-2024-10-14
↑  Watch latest movies and shows free, www.lookmovie2.to (באנגלית אמריקאית)
↑  SCTV (2010-07-22), SCTV - Al Peck's Sanitone Drycleaning, נבדק ב-2024-10-14
↑  Batman Forever (4/10) Movie CLIP - What a Rush! (1995) HD | Ghostarchive, ghostarchive.org
↑  Oscars (2014-02-19), Independence Day Wins Visual Effects: 1997 Oscars, נבדק ב-2024-10-14
↑  Fred Astaire – Top Hat, White Tie, And Tails, נבדק ב-2024-10-14
| --- | --- |
בקרת זהויות :  MusicBrainz work: 2384dcd5-7c22-3eb9-830e-d8faffeb01b2 
אירווינג ברלין
המלך צ'ארלס לבוש בעניבה לבנה
צ'צ'נים

| --- | --- |

 אוכלוסייה
 בין 1.75 ל-2 מיליון נפש
 ריכוזי אוכלוסייה עיקריים
 רוסיה רוסיה (בעיקר ברפובליקות צ'צ'ניה ודאגסטן) גאורגיה גאורגיה טורקיה טורקיה קזחסטן קזחסטן המזרח התיכון
 שפות
 צ'צ'נית, רוסית
 דת
 אסלאם סוני
 קבוצות אתניות קשורות
 גאורגים, אינגושים, באצבים וכיסטים
צ'צ'נים (בצ'צ'נית: Нохчи נוחצ'י; ברוסית: Чеченцы) מהווים את הקבוצה האתנית הגדולה ביותר בצפון הקווקז. דתם של הצ'צ'נים היא האסלאם-הסוני. הצ'צ'נים סבלו מרדיפות ומגירוש בתקופת סטלין, ולאחר יצירת הפדרציה הרוסית היה העם הצ'צ'ני מעורב במלחמת צ'צ'ניה הראשונה ובמלחמת צ'צ'ניה השנייה, שתי מלחמות שהפילו קורבנות רבים, והביאו לטענות רבות על פשעי מלחמה משני הצדדים. גם לאחר סיום הלחימה, ממשיכה צ'צ'ניה להיות מוקד ללחימה בעצימות נמוכה, ולמעשי טרור.
כיום, העם הצ'צ'ני מרוכז ברובו ברפובליקת צ'צ'ניה (או בקצרה "צ'צ'ניה") שהיא חלק מהפדרציה הרוסית.
מקורות השם "צ'צ'נים"

המונח "צ'צ'נים" מגיע מהלשון הפרסית. הצ'צ'נים מתייחסים לעצמם כ"נוחצ'י", שם שמשמעותו בשפה הצ'צ'נית 'אנשי נוח', או כ"ואינאחס" שפירושו בשפתם 'העם שלנו'. השם מופיע לראשונה במקורות ערביים החל מן המאה ה-8. יש המייחסים את השם לתבוסה שהנחילו הצ'צ'נים לרוסים בקרב ליד הכפר צ'צ'ן אאול בשנת 1732, אך השם מופיע במקורות רוסים כבר ב-1692.
היסטוריה

שבטי הוואינח, אבותיהם של הצ'צ'נים והאינגושים חיו באזור ההרים של הקווקז החל מהתקופה הפרה-היסטורית. החל מהמאה ה-16 החלו השבטים להתיישב באזור השפלה, והחל תהליך של התאסלמות בהשפעת העמים השכנים.
בתקופה זו החל תהליך ארוך וקשה של חדירת ההשפעה הרוסית לאזור הקווקז. הצ'צ'נים, עם נחלותיהם הרבות באזור השפלה הפורה, ועם השליטה בגישה למעברי ההרים המרכזיים, היו מטרה עיקרית לניסיונות ההתפשטות הרוסיים. ההשתלטות הרוסית על אזור הקווקז לוותה ביחס קשה אל האוכלוסייה הצ'צ'נית, ורבים גורשו או היגרו אל המזרח התיכון. המאה ה-19 הביאה למספר מרידות צ'צ'ניות נגד האימפריה הרוסית כמו גם לניסיונות חוזרים ונשנים לרוסיפיקציה של האוכלוסייה. עלייתה של ברית המועצות הוסיפה לכך ניסיונות לקולקטיביזציה כפויה, ומסעות תעמולה נגד הדת, כך שהשתנה יחס הממשלה הסובייטית כלפי האסלאם בצ'צ'ניה וזאת לאחר שצידדו הצ'צ'נים בקומוניסטים מתחילת המהפכה הבולשביקית, מעודדים מהבטחות שונות לחופש דת. וכך אכן היה המצב בתחילת שלטון ברית המועצות אך השתנה לאחר מספר שנים כאשר התקינה הממשלה הסובייטית מושלים רוסים על האזור, בו היה מיעוט רוסי בלבד. הצ'צ'נים החלו להתקומם שוב, הפעם גם תוך כדי הבעת רגשות לאומיים.
ב-1944 הורה סטלין על גירושם מאדמתם של הצ'צ'נים, האינגושים ועמים רבים נוספים מעמי הקווקז לקזחסטן ולסיביר ("מבצע עדשה"). גירושים אלו הביאו למותם של בין רבע לחצי מהמגורשים. שלוש שנים לאחר מות סטלין, ב-1957 הורשו חלק מהמגורשים לחזור לאדמתם, אך המגורשים ששבו סבלו מאפליה. נפילת ברית המועצות הביאה להכרזתה של רפובליקה צ'צ'נית עצמאית, תחת הנהגתו של ג'וחר דודייב, גנרל לשעבר בחיל-האוויר הסובייטי, שנבחר לנשיא. מאבק זה של המיעוט הצ'צ'ני הוא מאבק הכרה, כך שהצ'צ'נים ניהלו מאבק על זכותם להיות בעלים של קרקעות ועל זכותם להגדרה עצמית ולניהול חייהם באופן עצמאי. הרוסים לא השלימו עם המהלך ועל רקע זה פרצה מלחמת צ'צ'ניה הראשונה. במלחמה זו ספגו הכוחות הרוסים תבוסה, אך פלישת קיצונים אסלאמיים צ'צ'נים לדאגסטן השכנה באוגוסט 1999 הביאה לפריצת מלחמת צ'צ'ניה השנייה שבה הובסו הבדלנים הצ'צ'נים. במערכה זו (שעדיין נמשכת בפועל אף על פי שרשמית הסתיימה ב-2001) נהרס חלק נכבד מהערים והכפרים של צ'צ'ניה ובעיקר עיר הבירה- גרוזני. למרות הטיפול החריף של הצבא הרוסי במלחמתו בבדלנים הצ'צ'נים (הוצאות רבות להורג, הרס כפרים שלמים) הוא טרם הצליח להכניעם כליל. על פי עדויות ארגוני זכויות האדם ישנם מקרים רבים של ניצול סמכויות החירום שנתונות בידי הצבא להתעמרות באוכלוסייה האזרחית, שבאה לידי ביטוי בחטיפות סיטונאיות ומעשי אונס וביזה. הצ'צ'נים עודם נלחמים נגד הצבא הרוסי, ומלחמתם מלווה במעשי טרור נגד הרוסים, בצ'צ'ניה, בדאגסטן וברוסיה, ובלוחמת גרילה נגד הכוחות הרוסים בצ'צ'ניה עצמה.
דמוגרפיה

בשנת 2002 מנה העם הצ'צ'ני בין 1.75 ל-2 מיליון נפש. העם הצ'צ'ני מרוכז ברובו ברפובליקת צ'צ'ניה (כ-1,031,000 נפש) שהיא חלק מהפדרציה הרוסית. ישנם ריכוזים צ'צ'ניים ניכרים ברפובליקות נוספות של הפדרציה הרוסית, ובפרט בדאגסטן (88,000), באינגושטיה (95,000), ובעיר מוסקבה (14,000). מספרם הכולל של הצ'צ'נים ברוסיה עומד על כ-1.36 מיליון נפש.
מחוץ לרוסיה ניתן למצוא פזורה צ'צ'נית במיוחד בגאורגיה (4,100), קזחסטן (75,000), טורקיה (90,000) והעולם הערבי, במיוחד בירדן (8,000) ובסוריה (4,000). כן קיימים ריכוזים נוספים של צ'צ'נים מחוץ לצ'צ'ניה ומספרם בין 250,000 ל-500,000 נפש. צ'צ'נים אלו הם צאצאיהם של גולים צ'צ'נים מתקופת מלחמות הקווקז, שהובילו לסיפוחה של צ'צ'ניה על ידי האימפריה הרוסית ב-1850, וכן של מגורשים צ'צ'נים שגורשו על ידי ברית המועצות לקזחסטן בשנת 1944. מ-1994 התיישבו אלפי פליטים צ'צ'נים בארצות האיחוד האירופי ובמקומות נוספים, כתוצאה מהמלחמות הצ'צ'ניות.
שפה

השפה הצ'צ'נית שייכת למשפחת הצפון מרכז קווקזיות, הקרובות לשפה האינגושית ולדיאלקט הבאצבי הנהוג בגאורגיה. רוב הצ'צ'נים דוברים גם רוסית.
צ'צ'נים בישראל

על פי המסורת של תושבי אבו גוש, מוצאם של חלק מתושבי הכפר הוא צ'צ'ני ("שישאן" בערבית). מספר גרסאות מספרות על משפחות גדולות של קווקזים שהוגלו לכפר בתקופת האימפריה העות'מאנית, ולפיהן השם אבו גוש הוא שיבוש של המילה "אינגושטיה", שמו של אזור הררי על גבול צ'צ'ניה וגאורגיה.
בשנת 2014 נחנך בכפר מסגד על שם אחמד קדירוב, שרוב מימונו הגיע מממשלת צ'צ'ניה. ראש הממשלה רמזן קדירוב הגיע לחנוכת המסגד, ואמר: "זו גאווה גדולה להיות כאן היום - אנשי אבו גוש הם 100% צ'צ'נים במקורם." כמו כן דיבר על חשיבות הקשר עם היהודים ש"עליהם מוחמד אמר רק דברים טובים", אך בשנת 2019 שינה את עמדתו, תקף בחריפות את מדינת ישראל וכינה את היהודים "האויב הגדול ביותר של האסלאם".
הערות שוליים

↑  יוסי זילברמן, ‏למה נשיא צ'צ'ניה הגיע לחנוך מסגד באבו גוש?, באתר ‏מאקו‏, 26 במרץ 2014
↑  ניצן קידר, נשיא צ'צ'ניה: יהודים הם האויב, באתר ערוץ 7, 20 באוגוסט 2019
| --- | --- |
בקרת זהויות :  NLI: 987007285080405171  BnF: cb13519180k (data)  GND: 4360541-2  LCCN: sh85022813  NDL: 01173232  NKC: ph128069
תיק 39

| --- | --- |

 מבוסס על:  סרט טלוויזיה
 בימוי:  כריסטיאן אלוורט
 הופק בידי:  סטיב גולין קווין מיישר ליסה ברוס אליקס מאדיגן 
 תסריט:  ריי רייט
 עריכה:  מארק גולדבלאט
 שחקנים ראשיים:  רנה זלווגר ג'ודל פרלנד בראדלי קופר איאן מקשיין
 מוזיקה:  מייקל בריטש
 צילום:  האגן בוגדנסקי
 מדינה:  קנדה, ארצות הברית 
 חברת הפקה:  Paramount Vantage Misher Films Anonymous Content
 חברה מפיצה:  סרטי פרמאונט
 שיטת הפצה:  וידאו על פי דרישה 
 הקרנת בכורה:  ניו זילנד 13 באוגוסט 2009 הממלכה המאוחדת 5 במרץ 2010 ארצות הברית 1 באוקטובר 2010
 משך הקרנה:  109 דקות
 שפת הסרט:  אנגלית
 סוגה:  סרט אימה, אימה פסיכולוגית, סרט מתח, סרט בלשי 
 תקציב:  $26,000,000
 הכנסות:  $28,190,603
 הכנסות באתר מוג'ו:   case39
 דף הסרט ב־IMDb
 
"תיק 39" (באנגלית: Case 39) הוא סרט אימה על-טבעי אמריקאי משנת 2009 אשר בוים על ידי כריסטיאן אלוורט. מככבים: רנה זלווגר, ג'ודל פרלנד (אנ'), איאן מקשיין ובראדלי קופר. זהו עיבוד קולנועי של סרט הטלוויזיה "אות משמיים 4: ההתעוררות"(אנ') משנת 1991, שחתם את סדרת סרטי "אות משמיים"(אנ').
המועד המקורי ליציאת הסרט לבתי הקולנוע נקבע לפברואר 2008, אך תאריך ההפצה נדחה מספר פעמים. בסופו של דבר, הפצת הסרט בעולם התחילה באוגוסט 2009, ובארצות הברית הוא יצא למסכים ב-1 באוקטובר 2010, כשלוש וחצי שנים לאחר סיום ההפקה. אחרי שההפצה נדחתה, צולם סוף הסרט מחדש עקב תגובות שליליות להקרנות המבחן המוקדמות. הביקורות היו שליליות בדרך כלל, וההכנסות היו נמוכות יחסית לתקציב של 26 מיליון דולר.
עלילה > סוף חלופי

לגרסאות הדי וי די והבלו ריי נוסף פרק נפרד הכולל סדרת סצנות שנחתכו בעריכה ולא נכללו בגרסה שהופצה. לאחר שאמילי הטביעה את המכונית, לילי מחייכת אליה ברשעות, ואז נראה אדם שוחה לעבר המכונית, מחלץ את לילי ומשאיר את אמילי מאחור. אמילי מנסה ללא הצלחה לפתוח את דלת המכונית, וכאשר היא מתחילה לאבד את הכרתה, חוזר האיש ומחלץ גם אותה. בעוד אמבולנס מפנה את אמילי, משודר האירוע בטלוויזיה, ומרגרט, אמה של לילי, צופה בשידור במקום שהיא מאושפזת בו. לאחר מכן נראית אמילי במדי אסירה כתומים ואזיקים על ידיה, מתחננת לעורך הדין שלה שיגלה לה היכן לילי נמצאת (הצופה יכול לשער שאמילי הואשמה בניסיון רצח). בסצנת הסיום נראית לילי מגיעה עם משפחת האומנה שלה אל ביתה החדש.
ליהוק

| שחקנ/ית | תפקיד |
| --- | --- |
רנה זלווגר: אמילי ג'נקינס
ג'ודל פרלנד: לילית סאליבן
איאן מקשיין: מייקל בארון
בראדלי קופר: דאג איימס
קאלום קית' רני: אדוארד סאליבן
קרי או'מאלי: מרגרט סאליבן
אלכסנדר קונטי: דייגו רמירז
פיליפ קבריטה: חבייר רמירז
ונסה טומאסינו: חואניטה רמירז
סינתיה סטיבנסון: ננסי
הפקה

צילומי הסרט החלו ב-6 בספטמבר 2006, והתקיימו בוונקובר ובברנבי שבקולומביה הבריטית, קנדה. תמונות של העיר פורטלנד צולמו ממעוף הציפור.
ב-31 באוקטובר, כאשר צולמה הסצנה שבה אמילי מציתה את הבית, נעשה שימוש באש אמיתית שהציתו אנשי האפקטים המיוחדים. האש יצאה משליטה, אתר הצילומים נשרף כליל וגג המבנה קרס. איש מהשחקנים לא היה באתר באותו זמן. הצילומים חודשו כעבור יומיים באתר אחר.
הפצה

יציאת הסרט לבתי הקולנוע נקבעה בתחילה ל-8 בפברואר 2008, ונדחתה בפעם הראשונה בשבועיים, ל-22 בחודש. בסוף ספטמבר 2007 נמסר על דחייה נוספת ל-28 באוגוסט 2008. לאחר שלוש דחיות נוספות, יצא הסרט לבתי הקולנוע בצפון אמריקה ב-1 באוקטובר 2010.
קודם ליציאת הסרט בארצות הברית ובקנדה, באוגוסט 2009 החלה בהדרגה הקרנת הסרט ברחבי העולם בגרסאות השונות. במספר מדינות הסרט לא הופץ לבתי הקולנוע, אלא ב-DVD ו-Blu ray בלבד.
הכנסות

לעומת תקציב של $26,000,000, ההכנסות מהסרט עלו אך במעט על $28,000,000, מתוכם יותר ממחצית - מחוץ לארצות הברית.
ביקורות

"תיק 39" קיבל ביקורות שליליות בדרך כלל, תוך טענות בדבר עלילה מופרכת ולא מקורית בתת-סוגה של סרטי "ילד/ה מרושע/ת" (Evil child). באתר Rotten Tomatoes קיבל הסרט דעות חיוביות בשיעור של 21% ע עם דירוג ממוצע 4.01/10, בשקלול 76 ביקורות, שסוכמו בקביעה שכישרונו של הבמאי כריסטיאן אלוורט בוזבז על עלילה לא מפחידה ולא מקורית. באתר Metacritic קיבל הסרט ציון של 25 (מתוך 100) על בסיס 15 ביקורות שהוגדרו "בעיקר שליליות".
ג'ון קנת' מיור סבר שהסרט נותן לצופה תחושה שכבר ראה את הסרט פעמים רבות בעבר, הוא חסר מקוריות ועקביות, והמניעים של הדמויות מבלבלים. ג'ורדן מינצר טען שהסרט מגוחך ומתייחס ברצינות רבה מדי ל"קשקוש הפסיכו-שטני", ובאופן דומה, ג'ון סרבה מסכם את דעתו בכך שהסרט כה רע, עד שהוא מעורר גיחוך.
הערות שוליים

↑  Case 39 (2009) - IMDb, נבדק ב-2023-01-12
1 2  Shaffer, R.L., Case 39 Blu-Ray review, IGN, ‏6.1.2011
↑  אות משמיים 4 - ההתעוררות (1991) – סרטים, באתר www.sratim.co.il
↑  Aguilar, Carlos, Delayed But Not Dead: 17 Films that Beat the Odds and Made It To Audiences, IndieWire, ‏16.8.2014
↑  Case 39 (2009), נבדק ב-2018-01-25
↑  Matas, Robert, Special-effects fire destroys movie set, The Global and Mail, ‏2.11.2006
↑  BD Horror News - Paramount Date Changes: 'The Ruins' and 'Case 39', ‏2009-07-27
↑  BD Horror News - Paramount Shifts 'Case 39' To August of 2008!, ‏2008-11-20
↑  BD Horror News - Paramount Shifts 'Case 39' to 2009... YIKES, ‏2009-04-30
1 2  Case 39 (2009), נבדק ב-2018-01-25
↑  Case 39 (2010) - Box Office Mojo, www.boxofficemojo.com (באנגלית)
↑  Case 39 (באנגלית), נבדק ב-2018-03-09
↑  Case 39, נבדק ב-2018-03-09
↑  CULT MOVIE REVIEW: Case 39 (2010), reflectionsonfilmandtelevision.blogspot.co.il (באנגלית)
↑  Mintzer, Jordan, Case 39, Variety, ‏29.9.2010
↑  Serba, John, 'Case 39' is so bad it's laughable, but Renee Zellweger, Bradley Cooper work to keep straight faces, MLive, ‏1.10.2010